|  |  |  |
| --- | --- | --- |
| **IZVJEŠĆE O PROVEDENOM SAVJETOVANJU**  **SA ZAINTERESIRANOM JAVNOŠĆU** | | |
| Naslov dokumenta | Nacrt prijedloga Odluke o financiranju programa i projekata od interesa za opće dobro koje provode udruge iz sredstava proračuna Zadarske županije | |
| Stvaratelj dokumenta, tijelo koje provodi savjetovanje | Zadarska županija  Upravni odjel za pravne i zajedničke poslove | |
| Cilj i glavne teme savjetovanja | Sukladno članku 11. Zakona o pravu na pristup informacijama („Narodne novine“ broj 25/13, 85/15) provedeno je javno savjetovanje o Nacrtu prijedloga odluke o financiranju programa i projekata od interesa za opće dobro koje provode udruge iz sredstava proračuna Zadarske županije.  Odluku donosi Županijska skupština Zadarske županije sukladno odredbama novog Zakona o udrugama („Narodne novine“ broj 74/14) i Uredbe o kriterijima, mjerilima i postupcima financiranja i ugovaranja programa i projekata od interesa za opće dobro koje provode udruge („Narodne novine“ broj 26/15) koja se na jedinice lokalne i područne (regionalne) samouprave primjenjuje na odgovarajući način.  Odluka je temeljni provedbeni akt za financiranje udruga iz proračuna Zadarske županije kojom se uređuju uvjeti i postupak odobravanja potpora iz sredstava proračuna Zadarske županije udrugama za provedbu programa, projekata i aktivnosti koji su od interesa za opće dobro u Zadarskoj županiji. Iznosi financiranja programa i projekata udruga definirani su kroz proračun Zadarske županije i programe javnih potreba.  Stupanjem na snagu ove Odluke prestaje važiti Odluka o mjerilima za određivanje udruga čija je djelatnost od interesa za Zadarsku županiju i financijskoj potpori udrugama iz sredstava županijskog proračuna ("Službeni glasnik Zadarske županije" broj 10/04). | |
| Datum dokumenta | listopad 2015. godine | |
| Je li nacrt bio objavljen na internetskim stranicama ili na drugi odgovarajući način?  Ako jest, kada je nacrt objavljen i koliko vremena je ostavljeno za savjetovanje?  Ako nije, zašto? | Nacrt prijedloga odluke objavljen je na internetskoj stranici Zadarske županije [www.zadarska-zupanija.hr](http://www.zadarska-zupanija.hr).  Javno savjetovanje trajalo je 31 dan te je bilo otvoreno od 23. listopada do 23. studenoga 2015. godine.  - | |
| Koji su predstavnici zainteresirane javnosti dostavili svoja očekivanja? | Tijekom internetske javne rasprave očitovanje na nacrt prijedloga odluke dostavilo je Kulturno vijeće Zadarske županije. | |
| ANALIZA DOSTAVLJENIH PRIMJEDABA:  Prihvaćene primjedbe  Primjedbe koje nisu prihvaćene i obrazloženje razloga za neprihvaćanje | Kulturno vijeće Zadarske županije podnijelo je primjedbu na članak 17. Odluke u kojem predlažu ograničenje vremenskog roka u kojem povjerenstvo izrađuje prijedlog odluke i dostavlja ga županu.  Nakon izvršene analize primjedba se prihvaća.  U članku 17. stavku 1. koji sada glasi:  „Povjerenstvo nakon razmatranja i ocjene prijava izrađuje prijedlog odluke o odobravanju potpora za programe ili projekte i dostavlja ga županu.“  iza riječi: „prijava“ dodaju se riječi:“*u pravilu u roku od 30 dana od dana zaprimanja prijava od upravnog tijela,*“.  Dopunjeni članak 17. stavak 1. sada glasi:  *Povjerenstvo nakon razmatranja i ocjene prijava u pravilu u roku od 30 dana od dana zaprimanja prijava od upravnog tijela, izrađuje prijedlog odluke o odobravanju potpora za programe ili projekte i dostavlja ga županu.*  - | |
| Troškovi provedenog savjetovanja | Provedba internetskog savjetovanja nije iskazivala dodatne financijske troškove. | |
| Tko je i kada izradio izvješće o provedenom savjetovanju? | Ime i prezime:  Vlatka Vučić-Marasović | Datum:  24. studenog 2015. godine |